Μάρκος Λόλλιος (πατέρας της Λολλίας Παυλίνας)

Ο **Μάρκος Λόλλιος**, λατινικά: *Marcus Lollius* ήταν Ρωμαίος συγκλητικός, που δραστηριοποιήθηκε στο δεύτερο μισό του 1ου αι. π.Χ. και στο πρώτο μισό του 1ου αι.. Είναι γνωστός περισσότερο ως πατέρα της αυτοκράτειρας Λολλίας Παυλίνας.

## Καταγωγή
Ο Λόλλιος ήταν μέλος του πληβείου γένους των Λολλίων.  Ήταν γιος του Ρωμαίου συγκλητικού και στρατιωτικού αξιωματικού Mάρκου Λόλλιου  και της συζύγου του Aυρηλίας. Ο Ρόλαλντ Σάυμ προσδιορίζει την Aυρηλία ως "μία αδελφή του υποτιθέμενου και μη επιβεβαιωμένου Aυρήλιου Κόττα, που υιοθέτησε τον μικρότερο γιο του Mεσάλλα Κορβίνο ". Ο Λόλλιος ήταν ο συνονόματος τού πατέρα του και τού παππού του. Ο Πόπλιος Λόλλιος Μάξιμος μπορεί να ήταν αδελφός του, ή τουλάχιστον έχουν μία στενή σχέση. 

Ορισμένες πηγές έδωσαν στον Λόλλιο το *συνώνυμο* «Paulinus» λόγω του ονόματος της κόρης του,  αλλά δεν μαρτυρείται πουθενά και είναι πιο πιθανό ότι η αυτοκράτειρα Lollia Paulina πήρε το επώνυμό της από τη μητρική γιαγιά της Νονίας Πόλλας. 

## Σταδιοδρομία
Λίγα είναι γνωστά για τη ζωή του Λόλλιου. Η *Λολλιανή Αποθήκη* (Horrea Lolliana) κτίστηκε είτε από τον πατέρα του, είτε από τον ίδιο τον Λόλλιο.  Είναι γνωστή από τις επιγραφές που αναφέρονται σε αυτούς, αλλά και από το σχέδιό τους στο μαρμάρινο σχέδιο του Σεβήρου της Ρώμης. Φαίνεται ότι η οικογένειά του είχε μακροχρόνιες εμπορικές σχέσεις, και το όνομα της οικογένειάς του βρίσκεται μεταξύ των Ιταλών εμπόρων στο ελληνικό νησί της Δήλου κατά την ελληνιστική περίοδο.

Λόγω ενός αποσπάσματος στον Τάκιτο  αρκετοί μελετητές υποστήριξαν ότι ο Λόλλιος ήταν αντικαταστάτης ύπατος (suffect consul), πιθανώς ακόμη και το 13 μ.Χ. Ωστόσο, ο R;olalnt S;aym επεσήμανε, ότι ο Λόλλιος δεν θα μπορούσε ποτέ να ήταν ύπατος, λόγω της δυσμένειας τού πατέρα του το 2 π.Χ., που είχε ως αποτέλεσμα μία παρατεταμένη αντιπάθεια απέναντί του από τον Τιβέριο. «Όταν ζήτησε από τη Σύγκλητο να τιμήσει τον Σουλπίκιο Κουιρίνιο με μία δημόσια κηδεία», γράφει ο Σάυμ, «και εξιστορώντας τα πλεονεκτήματά του και την πίστη του, ο Πρίγκιπας είχε στο μυαλό του τα χρόνια της Ρόδου, και δεν μπορούσε να αποσιωπήσει σκληρά λόγια για τον Λόλλιο».  Ο Σάυμ προτείνει μία τροποποίηση, που θα έκανε το απόσπασμα να αναφέρεται στον πρεσβύτερο Λόλλιο, όχι σε αυτόν. Σίγουρη λύση δίνουν τα ευρήματα της Νταϊάνας Γκοροστίδη Πι, η οποία συμπλήρωσε τον κατάλογο των υπάτων για το έτος αυτό, και έδειξε ότι δεν υπάρχει χώρος για τον Λόλλιο εδώ. 

## Οικογένεια
Ο Λόλλιος νυμφεύτηκε μία Ρωμαία ευγενή, που ονομαζόταν Βολουσία Σατουρνίνα, κόρη του υπάτου Λεύκιου Βολούσιου Σατουρνίνου και της συζύγου του Νονίας Πόλλας.  Η εκ πατρός γιαγιά της ήταν η Κλαυδία, θεία του Αυτοκράτορα Τιβέριου.

Μέσω της Βολουσίας, ο Λόλλιος ήταν πατέρας δύο κορών:
* Λολλία Σατουρνίνα
* Λολλία Παυλίνα, τρίτη σύζυγος του Καλιγούλα.

## Αναφορές

## Πηγές
*Horace - Edited by O.A.W Dilke, Horace: Epistles Book I, Taylor & Francis
*G. Highet, *The Classical Tradition: Greek and Roman Influences on Western Literature*, Oxford University Press, 1949
*G. Rickman, *Roman Granaries and Store Buildings*, CUP Archive, 1971
*S.J. Harrison, *Homage to Horace: A Bimillenary Celebration*, Oxford University Press, 1995
 
Κατηγορία:Ρωμαίοι πολιτικοί